recursal/SuperWikiNEXT-32B huggingface dataset:
Οι **Mastercastle** είναι heavy metal μουσικό συγκρότημα από την Ιταλία που δημιουργήθηκε το 2008 από τον κιθαρίστα Pier Gonella και την τραγουδίστρια Giorgia Gueglio.

Ιστορία
-------

Το λογότυπο των Mastercastle.
Οι Pier Gonella και Giorgia Gueglio ήταν σε αρκετές μπάντες κατά το παρελθόν και θέλησαν να δοκιμάσουν κάτι διαφορετικό. Κανένα συγκεκριμένο μουσικό είδος δεν επιλέχθηκε, αλλά έμφαση δόθηκε στην παραγωγή μουσικής με φυσικό τρόπο.

Οι δυο τους έγραψαν αρκετά τραγούδια και ηχογράφησαν ένα promo, αποτελούμενο από τέσσερα κομμάτια, ώστε να κερδίσουν το ενδιαφέρον κάποιας εταιρίας. Παράλληλα με όλα αυτά το line-up ολοκληρώθηκε από τον drummer Alessandro Bissa (aka Bix) και τον μπασίστα Steve Vawamas. Η είσοδός τους στην μπάντα άλλαξε το αρχικό project, μετατρέποντάς το σε κανονική μπάντα. Έπειτα, υιοθέτησαν το όνομα Mastercastle.

Τον Ιούλιο του 2008 έστειλαν το demo τους στη Lion Music, η οποία ανταποκρίθηκε και κυκλοφόρησε το ντεμπούτο τους *The Phoenix*, στις 17 Απριλίου του 2009. Το album έγινε θερμά αποδεκτό παγκοσμίως, οπότε η μπάντα ξεκίνησε αμέσως τη συγγραφή νέου υλικού για την επόμενη δουλειά τους. Ένα νέο demo με τέσσερα κομμάτια στάλθηκε στη Lion Music και έτσι έκλεισαν μια συμφωνία εκ νέου. Με την εμπειρία του προηγούμενού τους album, η μπάντα δούλεψε καλύτερα από πριν και παρήγαγε 12 κομμάτια (2 instrumental). Το άλμπουμ *Last Desire* κυκλοφόρησε από τη Lion Music στις 18 Ιουνίου του 2010.

Δισκογραφία
-----------

* *The Phoenix* (2009)
* *Last Desire* (2010)
* *Dangerous Diamonds* (2011)
* *On Fire* (2013)

Παραπομπές
----------

1. ↑  «LION MUSIC - the progressive, neoclassical & hard rock label». *www.lionmusic.com*. Αρχειοθετήθηκε από το πρωτότυπο στις 14 Σεπτεμβρίου 2019. Ανακτήθηκε στις 31 Οκτωβρίου 2017.
2. ↑  «Roadrunner Records Page Not Found». *Roadrunner Records Official Website*. Αρχειοθετήθηκε από το πρωτότυπο στις 26 Μαΐου 2017. Ανακτήθηκε στις 31 Οκτωβρίου 2017.
3. ↑  «LION MUSIC - the progressive, neoclassical & hard rock label». *www.lionmusic.com*. Ανακτήθηκε στις 31 Οκτωβρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Mastercastle** |

* Επίσημη ιστοσελίδα
* Mastercastle στο Myspace
* Giorgia Gueglio στο Myspace
* Pier Gonella στο Myspace
Συντεταγμένες: 35°31′N 139°42′E﻿ / ﻿35.517°N 139.700°E﻿ / 35.517; 139.700

Το κέντρο του Καβασάκι.
Το **Καβασάκι** (ιαπωνικά: 川崎市‎) είναι η 9η μεγαλύτερη πόλη της Ιαπωνίας. Βρίσκεται μεταξύ του Τόκιο και της Γιοκοχάμα. Είναι μια από τις μεγαλύτερες βιομηχανικές πόλεις, ενώ ανήκει στην Ευρύτερη Περιοχή του Τόκυο.

Ιστορία
-------

Η περιοχή Καβασάκι ανήκε αρχικά στην επαρχία Μουσάσι. Κατά την περίοδο Έντο, η περιοχή απέκτησε σημαντική πολιτική σημασία ως στάση για ταξιδιώτες της διαδρομής Τοκάιντο μεταξύ Έντο (Τόκιο) και Κιότο. Η πόλη Καβασάκι δημιουργήθηκε την 1 Ιουλίου 1924, ύστερα από την ένωση πολλών χωριών και οικισμών, ενώ έφτασε στο σημερινό της μέγεθος το 1939. Η πόλη καταστράφηκε από αμερικάνικους βομβαρδισμούς κατά τη διάρκεια του Β' Παγκοσμίου Πολέμου, ωστόσο ανέκαμψε γρήγορα. Η πόλη ξεπέρασε τους 500.000 κατοίκους το 1972 και χωρίστηκε σε 5 περιοχές, ενώ αργότερα αυξήθηκαν σε 7.

Πληθυσμιακή μεταβολή
--------------------

Ο συνολικός αριθμός των κατοίκων της πόλης Καβασάκι κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:

|  |  |
| --- | --- |
| **ΕΤΟΣ** | **ΚΑΤΟΙΚΟΙ** |
| 1995 | 1.202.820 |
| 2000 | 1.249.905 |
| 2005 | 1.327.011 |
| 2010 | 1.425.512 |
| 2015 | 1.475.213 |

Αδερφές πόλεις
--------------

* Νακασιμπέτσου, Ιαπωνία
* Φουτζίμι, Ιαπωνία
* Νάχα, Ιαπωνία
* Ριέκα, Κροατία
* Βαλτιμόρη, Μέριλαντ
* Σενγιάνγκ, Κίνα
* Ουόλονγκονγκ, Αυστραλία
* Σέφιλντ, Ηνωμένο Βασίλειο
* Σάλτσμπουργκ, Αυστρία
* Λίμπεκ, Γερμανία
* Μπούντσεον, Νότια Κορέα
* Ντα Νάνγκ, Βιετνάμ

Παραπομπές
----------

1. ↑
2. ↑
3. ↑  «View Data | Municipality data | System of Social and Demographic Statistics(SSDS) | Search by areas». *Portal Site of Official Statistics of Japan* (στα Αγγλικά). Ανακτήθηκε στις 10 Μαρτίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καβασάκι (πόλη)** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154774996
* LCCN: n81007316
* ISNI: 0000 0004 0406 0254
* GND: 4321188-4
* NDL: 00265320
* CiNii: DA00718245

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ιαπωνία
 |

 |
Η ***Κενταυρομαχία στη Φολόη*** ή ***σκύφος του Ζωγράφου της Φολόης*** που φιλοξενείται στο Μουσείο του Λούβρου είναι αρχαιολογικό εύρημα.

Ιστορία του ευρήματος
---------------------

Βρέθηκε στην Κόρινθο και αγοράστηκε το 1884.

Περιγραφή
---------

Η παράσταση αποδίδει το φυσικό τοπίο μπροστά στην είσοδο ενός σπηλαίου. Στο έδαφος είναι θαμμένο μέχρι τη μέση ένα πιθάρι. Επάνω από το πιθάρι είναι κρεμασμένα τα όπλα του Ηρακλή, το τόξο, η φαρέτρα και το σπαθί του. Μπροστά στην είσοδο του σπηλαίου ίσταται ο Κένταυρος Φόλος προς τα αριστερά. Φοράει κορώνα στο κεφάλι και μακρύ μανδύα. Κρατάει ένα κρασοπότηρο στο αριστερό, ενώ με το δεξί κάνει μια ξαφνική κίνηση βλέποντας τον Ηρακλή να διώχνει βίαια από την σπηλιά ένδεκα Κενταύρους. Ο Ηρακλής εικονίζεται γενειοφόρος και γυμνός να εκτοξεύει προς τα αριστερά πυρακτωμένους δαυλούς εναντίον των Κενταύρων που έχουν τραπεί σε φυγή. Οι δαυλοί είναι σωριασμένοι επάνω στον αναμμένο βωμό που βρίσκεται μπροστά στο σπήλαιο. Οι Κένταυροι εικονίζονται με μακρυά γενειάδα και ανθρώπινα σώματα. Είναι οπλισμένοι με κλαδιά και ρίζες δένδρων. Ένας από τους Κενταύρους έχει πέσει στο έδαφος. Μερικοί από τους Κενταύρους έχουν στραμμένο το κεφάλι προς τα δεξιά και κοιτούν πίσω τους ενώ φεύγουν μαζί με τους υπόλοιπους για να γλυτώσουν. Στο αριστερό άκρο της παράστασης βλέπουμε μια γυναίκα μαζί με έναν γενειοφόρο άνδρα που κρατάει σκήπτρο να παρακολουθούν το παράδοξο γεγονός.

Χρονολόγηση
-----------

Είναι έργο του 580 π.Χ. περίπου.

Δείτε επίσης
------------

* Κυνήγι Κενταύρων (πρωτοκορινθιακή λήκυθος)

Πηγές
-----

* Paul Victor Christopher Baur (1912). *Centaurs in ancient art, the archaic period*. Berlin. σελίδες 93 και εικόνα. Ανακτήθηκε στις 11 Απριλίου 2012.

Εξωτερικοί σύνδεσμοι
--------------------

* Παρουσίαση του σκύφου από το Μουσείο του Λούβρου

|  |  |
| --- | --- |
| εικονίδιο Αρχαιολογία | Πύλη Αρχαιολογία |
Το ***Materials*** είναι διεθνές έγκριτο επιστημονικό περιοδικό, με *«τυφλό»* σύστημα κριτών (*peer-reviewed*), ανοιχτής πρόσβασης, το οποίο καλύπτει επιστημονικά επιμέρους αντικείμενα της επιστήμης υλικών και της μηχανικής. Το περιοδικό δημοσιεύει άρθρα ανασκόπησης, πρωτότυπες ερευνητικές εργασίες, συνοπτικές εργασίες και ανασκοπήσεις βιβλίων. Περιστασιακά δημοσιεύει και ειδικά θέματα.

Πληροφορίες
-----------

Ιδρύθηκε το 2008. Δημοσιεύεται σε μηνιαία βάση από το Ινστιτούτο MDPI (Multidisciplinary Digital Publishing Institute). 
Αρχισυντάκτρια *(Editor in-chief)* του περιοδικού είναι, σήμερα, η Dr. Maryam Tabrizian, Καθηγήτρια στο Πανεπιστήμιο ΜακΓκιλ (McGill University) του Καναδά. Η διεθνής συντακτική επιτροπή του Polymers είναι πολυπρόσωπη και είναι διαφορετική ανά ειδικό γνωστικό πεδίο.

Γνωστικά πεδία
--------------

-Βιοϋλικά 

-Ενεργειακά υλικά 

-Προηγμένα σύνθετα υλικά 

-Ανάλυση & χαρακτηρισμός δομής υλικών 

-Πορώδη υλικά

-Συστήματα & διαδικασίες παραγωγής 

-Προηγμένα νανοϋλικά & νανοτεχνολογία 

-Ευφυή υλικά 

-Φιλμ 

-Υλικά κατάλυσης

-Ανθρακούχα υλικά 

-Χημεία υλικών

-Φυσική υλικών 

-Οπτικά & φωτονική 

-Διάβρωση 

-Δομικά & κατασκευαστικά υλικά 

-Σχεδιασμός & προσομοίωση υλικών 

-Υλικά για εφαρμογές ηλεκτρονικής

Δείκτης απήχησης
----------------

Σύμφωνα με το έγκυρο Journal Citation Reports, το περιοδικό *Materials* (2019) είχε αρκετά υψηλό δείκτη απήχησης (*Impact factor*), ήτοι: 3,057.

Παραπομπές
----------

1. ↑
2. ↑
3. ↑
4. ↑
Συντεταγμένες: 39°58′45″N 25°20′30″E﻿ / ﻿39.9793°N 25.3416°E﻿ / 39.9793; 25.3416

Εικόνα του ιερού
Το **Καβείριο** ή **Ιερό των Καβείρων** είναι αρχαιολογικός τόπος στη Λήμνο. Οι σύγχρονοι κάτοικοι του νησιού τον ονομάζουν στον πληθυντικό: **Καβείρια** (τα). Ανακαλύφθηκε από τον L. Bernarbo Brea στο ακρωτήριο της Χλόης, στη ΒΑ Λήμνο, απέναντι από την περιοχή της αρχαίας Ηφαιστίας. Ανασκάφθηκε από την Ιταλική Αρχαιολογική Σχολή της Αθήνας στα χρόνια 1937-39. Από το 1982 συνεχίζονται οι ανασκαφές και οι έρευνες.

Περιγραφή
---------

Το ιερό των Καβείρων προστατευόταν από την ξηρά από ένα μακρύ τείχος στην κορυφή του λόφου που το έκρυβε από τα βλέμματα των αμύητων. Τα κύρια κτίσματα του ιερού ήταν μεγάλες αίθουσες μυήσεως (τελεστήρια) μέσα στις οποίες φανερωνόταν στους μύστες τα "ιερά", τα λεγόμενα Καβείρια μυστήρια. Τα ερείπιά τους σώζονται σε δύο πλατώματα, στηριγμένα στη απότομη πλαγιά προς τη θάλασσα από αναλήμματα.

Στο βόρειo πλάτωμα σώζονται τα ερείπια ενός μεγάλου τελεστηρίου της ελληνιστικής περιόδου. Η αίθουσα των μυήσεων με τα "άδυτα" στο βάθος, χωριζόταν σε τρία κλίτη, από δύο σειρές τεσσάρων ιωνικών κιόνων, στα επιστήλια των οποίων υπήρχε μία πήλινη σίμη.

Στο νότιο πλάτωμα σώζονται τα θεμέλια ενός μικρότερου τελεστηρίου του 3ου αιώνα μ.Χ. κτισμένου μετά την καταστροφή του ελληνιστικού τελεστηρίου.

Στο βάθος του Σηκού είναι τα θεμέλια ενός ναΐσκου προορισμένου για τα "ιερά". Ο σηκός χωριζόταν σε τρία κλίτη, από δύο σειρές πέντε κιόνων και με ένα προστώο στηριγμένο προς το μέρος της θάλασσας από ένα ισχυρό στερεοβάτη.

Κάτω από τα θεμέλια του υστερορωμαϊκού τελεστηρίου έχουν ανακαλυφθεί υπολείμματα προηγουμένων φάσεων μέχρι της εποχής της ίδρυσης του ιερού μεταξύ 8ου και 7ου αιώνα π.Χ. Σε αυτή την πρώιμη φάση ανήκει ένας σημαντικός αποθέτης προσφορών.

Στην κλασική και ελληνιστική φάση ανήκει ένας πλούσιος αποθέτης προσφορών, λύχνοι για τις νυκτερινές τελετές, κάνθαροι, σκύφοι, "πυξίδες", κεραμεική για τα ιερά συμπόσια. Στο ιερό βρέθηκαν επίσης θραύσματα γλυπτών, πήλινα και χάλκινα αγαλματίδια, υαλικά και πολλές αναθηματικές, τιμητικές απελευθερωτικές επιγραφές.

Το αρχαϊκό τελεστήριο βρίσκεται στο νότιο πλάτωμα και είναι διαστάσεων 6.40 x 13.50 μέτρα με θρανία από μισοψημένους πλίνθους κατά μήκος των τειχών όπου καθόταν οι μύστες. Στο βάθος υπήρχε ο ιερότερος χώρος, το άδυτο, όπου έμπαινε ο ιερέας και στεκόταν τα αγάλματα των θεών.

Είναι ίσως το αρχαιότερο γνωστό τελεστήριο στον ελληνικό χώρο, παλαιότερο και από το Σολώνειο Τελεστήριο της Ελευσίνας. Καταστράφηκε από πυρκαγιά μάλλον με την εισβολή των Περσών το 512 π.Χ.

Το ελληνιστικό τελεστήριο ήταν κτισμένο στο βόρειο πλάτωμα και είναι το πρώτο που αντικρίζει κανείς μπαίνοντας στον αρχαιολογικό χώρο. Ορθογώνιο με διαστάσεις 33 x 46.10 μέτρα είναι διπλό σε σχέση με το ιερό της Σαμοθράκης και στην πρόσοψη είχε στοά με 12 κίονες. Χωριζόταν σε τρία κλίτη με δύο σειρές από 4 ιωνικούς κίονες.

Το ομώνυμο ξενοδοχείο που βρίσκεται σε μικρή απόσταση

Δείτε επίσης
------------

* Πολιόχνη
* Κουκονήσι
* Ηφαιστία

Πηγές
-----

* "Αρχαιολογία", τ. 50 (Μάρτιος 1994), αφιέρωμα στη Λήμνο.
* "ΛΗΜΝΟΣ: Ιστορική & Πολιτιστική Κληρονομιά", εκδ. Γ. Κωνσταντέλλης, 2010.
Το **Divers Alert Network (DAN)** είναι μια ομάδα μη κερδοσκοπικών οργανώσεων αφιερωμένων στη βελτίωση της προστασίας κατάδυσης για όλους τους δύτες. Ιδρύθηκε το 1980 στο Ντάρχαμ, Βόρεια Καρολίνα, ΗΠΑ, στο πανεπιστήμιο του Duke και παρέχει 24ωρη τηλεφωνική ιατρική βοήθεια σχετική με την κατάδυση. Έκτοτε ο οργανισμός επεκτάθηκε σε παγκόσμιο επίπεδο και διαθέτει ανεξάρτητους περιφερειακούς οργανισμούς στη Βόρεια Αμερική, την Ευρώπη, την Ιαπωνία, την Ασία και τη Νότια Αφρική.

Παραπομπές σημειώσεις
---------------------

1. ↑  Edmonds, Carl· Thomas, Bob· McKenzie, Bart· Pennefather, John (2015). «Divers Alert Network» (PDF). *Diving Medicine for Scuba Divers*. Αρχειοθετήθηκε από το πρωτότυπο (PDF) στις 25 Μαρτίου 2016. Ανακτήθηκε στις 16 Φεβρουαρίου 2016.
2. ↑  Staff (2006). *DAN Southern Africa newsletter* (1st quarter έκδοση). DAN Southern Africa.
Το ***Disney's Animated Storybook: Mulan*** είναι το ένατο βιντεοπαιχνίδι της point-and-click διαδραστικής σειράς περιπέτειας *Disney's Animated Storybook*, βασισμένη στην ομώνυμη ταινία. Αναπτύχθηκε από τη Media Station και εκδόθηκε από τη Disney Interactive. Κυκλοφόρησε αρχικά για τα Microsoft Windows και Macintosh στις 14 Σεπτεμβρίου του 1998. Μία εκδοχή για το PlayStation με τον τίτλο ***Disney's Story Studio: Mulan*** αναπτύχθηκε από τη Revolution Software και εκδόθηκε από τη NewKidCo στις 20 Δεκεμβρίου του 1999. Το παιχνίδι απέσπασε γενικότερα μεικτές κριτικές, με τους κριτικούς να επαινούν τη διαδραστικότητα και το σχεδιασμό του, και να επιδοκιμάζουν την αίσθηση επανάληψης και τη δυσκολία του.

Τρόπος παιχνιδιού
-----------------

Υποδοχή
-------

Παραπομπές
----------

1. ↑  (Αγγλικά) *redump.org*.
2. ↑  Network, All Media. «AllGame - Game Over». *www.allgame.com*. Αρχειοθετήθηκε από το πρωτότυπο στις 5 Φεβρουαρίου 2010. Ανακτήθηκε στις 25 Φεβρουαρίου 2017.
3. ↑  «Revolution Software Ltd. - MobyGames». *MobyGames*. Ανακτήθηκε στις 25 Φεβρουαρίου 2017.
Το κάστρο Γκάρντενα
Γκαβούρα του 1840 από τον Johann Martin Benz.
Το **Καστέλ Γκαρντένα** (ιταλικά: Castel Gardena, γερμανικά: Fischburg. *τοπική διάλεκτος*: '**I Ciastèl**), είναι κάστρο της βόρειοανατολικής Ιταλίας. Βρίσκεται στους πρόποδες του *Σασολέγκο* στις Δολομιτικές Άλπεις στην περιφέρεια Τρεντίνο-Άλτο Άντιτζε. Βρίσκεται κοντά στην κωμόπολη Σάντα Κριστίνα Βαλγκαρντένα στην κοιλάδα του Γκαρντένα.

Το κάστρο χτίστηκε το 1641 από τον κόμη του Βολκενστάιν σε σχέδια του γλύπτη και αρχιτέκτονα  *Hans Reichle*. Το γερμανικό όνομα του κάστρου που είναι και το αυθεντικό σημαίνει «το σπίτι της αλιείας» που προέρχεται από τις κοντινές λίμνες και την αγάπη του ιδιοκτήτη για τον ψάρεμα. 

Σήμερα το κάστρο ανήκει στον βαρώνο Αντρέα Φρανκέττι (*Andrea Franchetti*) ο οποίος ζει εδώ τα καλοκαίρια και γι' αυτό τον λόγο δεν είναι επισκέψιμο.

Βιβλιογραφία
------------

* Oswald Trapp: Tiroler Burgenbuch IV: Band Eisacktal (Nicolò Rasmo: Fischburg), 2. Auflage, Bozen: Verlag Athesia 1984, S. 235-257. ISBN 88-7014-366-X


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Castel Gardena  της Ιταλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

1. ↑  «Monumentbrowser» (Γερμανικά, Ιταλικά) Government of South Tyrol.
To "**Don't Let Me Down**" είναι ένα τραγούδι του αγγλικού rock συγκροτήματος The Beatles, το οποίο ηχογραφήθηκε το 1969 και γράφτηκε από τον Τζον Λένον, όμως πιστώθηκε στο συνθετικό δίδυμο Λένον-ΜαΚάρντεϋ. Το συγκρότημα, ηχογράφησε αυτό το κομμάτι μαζί με τον Μπίλι Πρέστον και κυκλοφόρησε ως single, μαζί με το Get Back, single το οποίο αναφέρθηκε ως οι «Beatles με τον Μπίλι Πρέστον».

Το κομμάτι ουσιαστικά γράφτηκε από τον Λένον για τη Γιόκο Όνο, με τον ίδιο να αναφέρει χαρακτηριστικά προς σε αυτήν: «*Αφήνω τελείως την αδυναμία μου να φανεί, απλά μην με απογοητεύσεις*». Συνθετικά το κομμάτι είναι γραμμένο στη Μι μείζονα και είναι σε 4/4. Όμως σε κάποια σημεία της στροφής γίνεται 5/4.

Το single έφτασε στην 35η θέση του αμερικανικού Billboard Hot 100. Το συγκρότημα ερμήνευσε πρώτη φορά το κομμάτι στην περίφημη συναυλία του στην ταράτσα των κεντρικών του Apple Corps. Έως και σήμερα θεωρείται ένα από τα πιο εμβληματικά τραγούδια του σχήματος, το οποίο έχει υποστή δεκάδες διασκευές από τη στιγμή της αρχικής του κυκλοφορίας.

Παραπομπές
----------

1. ↑  Sheff 2000, σελ. 204.
2. ↑  Miles 1997, σελίδες 535–536.
3. ↑  Hal Leonard 1993, σελίδες 220–224.
4. ↑  Wallgren 1982, σελ. 54.
5. ↑  Winn, John C. (2009). *That Magic Feeling: The Beatles' Recorded Legacy, Volume Two, 1966–1970*. New York: Three Rivers Press. σελ. 260. ISBN 978-0-307-45239-9.

Εξωτερικοί σύνδεσμοι
--------------------

* The Beatles - Don't Let Me Down στο YouTube
Καφέ Πεντρόκι
Το **Καφέ Πεντρόκι** (Caffe Pedrocchi) είναι το πιο ιστορικό καφέ στην Πάντοβα (*Padova*) της Ιταλίας και θεωρείται το παλαιότερο συνεχώς σε λειτουργία καφέ της Ευρώπης, που συναγωνιζόταν και τα φημισμένα ακόμη καφέ του Παρισιού. Βρίσκεται στο κέντρο της πόλης στην οδό VIII Febbraio αριθ. 15, κοντά στο πανάρχαιο Πανεπιστήμιο της Πάδοβας. 

Ο Αντόνιο Πεντρόκι (*Antonio Pedrocchi*) άνοιξε το πρώτο καφέ στο χώρο που βρίσκεται σήμερα το Καφέ Πεντρόκι το 1760, αν και υπήρχε εκεί από το 1683 ακόμη «καφενείο», όπου έπιναν τον καφέ τους οι πολίτες της Πάδοβας. Το πρώτο αυτό καφέ καταστράφηκε ολοκληρωτικά από μεγάλη πυρκαγιά και ανοικοδομήθηκε και πάλι ανάμεσα στα έτη 1815 και 1831. Ο Αντόνιο Πεντρόκι κατάφερε να δημιουργήσει ξανά το ωραιότερο καφέ της Ευρώπης.

Το ιστορικό Καφέ Πεντρόκι σχεδιάστηκε από τον Βενετσιάνο νεοκλασικό αρχιτέκτονα Τζουζέπε Τζιαπέλι (*Giuseppe Japelli*, 1783 - 1852), με έντονες ελληνικές επιρροές, όπως φαίνεται από τη νεοκλασική ελληνική πρόσοψη με τους δωρικούς κίονες. Το νεογοτθικό κτίσμα της πτέρυγας δίπλα στο κυρίως καφέ άνοιξε το 1839, ως ζαχαροπλαστείο (*pasticceria*) με την ονομασία «Il Pedrocchino». 

Το Καφέ Πεντρόκι ήταν τόπος συνάντησης της φιλελεύθερης ελίτ κατά τη διάρκεια της ρομαντικής εποχής, που περιελάμβανε και το Γάλλο ρομαντικό ποιητή Αλφρέντ ντε Μυσέ (*Alfred de Musset*, 1810 - 1857). Το καφέ ήταν ακόμη δημοφιλές στέκι για συγγραφείς, καλλιτέχνες, αρχιτέκτονες, αλλά και για πολλές διασημότητες της Ιταλίας και της Ευρώπης. 

Ανάμεσα στους θαμώνες που επισκέπτονταν κατά καιρούς το Καφέ Πεντρόκι ήταν ο ιταλόφιλος Γάλλος συγγραφέας Σταντάλ (*Stendhal*), ο Θεόφιλος Γκωτιέ (*Theofile Gautier*), η Γεωργία Σάνδη (*George Sand*), οι αδελφοί Γκονκούρ (*Goncourt*), ο Γκαμπριέλε ντ' Ανούντσιο (*Gabriele D' Annunzio*), αλλά και ο Ρώσος συγγραφέας Μαξίμ Γκόρκι (*Maxim Gorky*).

Σήμερα, στον επάνω όροφο του Καφέ Πεντρόκι στεγάζεται το Μουσείο Risorgimento και Σύγχρονης Εποχής (*Museo del Risorgimento e dell' Eta Contemporanea*).

Παραπομπές
----------

1. 1 2 3  *dati.beniculturali.it*.

Πηγές
-----

* Noel Riley Fitch "*The Grand Literary Cafes of Europe*", New Holland Publishers (UK) Ltd, London, 2006.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154778784
* LCCN: n81057627
* ISNI: 0000 0001 1018 4016

 |

 |
Το **La vie en rose** είναι ένα γαλλικό τραγούδι της Εντίθ Πιάφ.

* **Στίχοι:** Εντίθ Πιάφ
* **Μουσική:** Λουίτζι
* **Έτος:** 1942

Ρεφρέν:

*Quand il me prend dans ses bras*
*Il me parle tout bas,*
*Je vois la vie en rose.*
Οι στίχοι μεταφράστηκαν στα αγγλικά από τον Μακ Ντέιβιντ.

Διασκευές
---------

Το 1992 έγινε μία ακόμη διασκευή αυτού του τραγουδιού από την Ταλία (Thalia) στα ισπανικά με τίτλο "La Vida En Rosa". Το τραγούδι αυτό βρίσκεται στον δίσκο της που ονομάζεται "Love" και κυκλοφορεί στην Αμερική κάτω από την διεύθυνση 2 εταιριών "Melody/Fonovisa*. Η ισπανική εκδοχή ωστόσο είχε επίσης απήχηση στους Γάλλους, που έκαναν επιτυχία της χρονιάς 1992 το συγκεκριμένο τραγούδι, καθώς και το άλμπουμ* LOVE *της Ταλία, λόγω της απήχησης που είχε η σειρά στην οποία πρωταγωνιστούσε η Ταλία,* "Μαρία Μερσέντες*" , όπου το τραγούδι της σειράς εμπεριεχόταν στο δίσκο.*

"La vie en rose" τιτλοφορείται επίσης κινηματογραφική ταινία (ελληνικός τίτλος "Ζωή σαν τριαντάφυλλο", που εξιστορεί την ζωή της Εντίθ Πιάφ, την οποία ενσαρκώνει η ηθοποιός Μαριόν Κοτιγιάρ.

Το 2015 το εκτέλεσε η Μαντόνα στην περιοδεία της Rebel Heart Tour, σε κάθε σταθμό.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2309151304649949460002
* LCCN: no2008009811
* BNF: cb147259888 (data)

 |

 |
Το **JPEG** ή **JFIF** είναι ένα πρότυπο απωλεστικής συμπίεσης εικόνων. Δημιουργήθηκε από την ομάδα **J**oint **P**hotographic **E**xperts **G**roup-**JPEG** από την οποία πήρε και το όνομα. Λόγω του μικρού μεγέθους αρχείου που μπορεί να προκύψει με αυτή τη μέθοδο συμπίεσης, χρησιμοποιείται κυρίως σε ιστοσελίδες (όπως και το GIF) και σε φωτογραφικές μηχανές: σε υψηλές αναλύσεις μία εικόνα η οποία δεν έχει συμπιεστεί μπορεί να χρησιμοποιεί έως και 40MB χώρου ενώ σε μορφή JPEG χρησιμοποιεί περίπου 3MB).

Ιστορικά στοιχεία
-----------------

Μια ασυμπίεστη ψηφιογραφική εικόνα (Bitmap) μπορεί να έχει, ανάλογα με την ανάλυσή της, πολύ μεγάλο μέγεθος. Για παράδειγμα, μια εικόνα σε ανάλυση 1024x768 έχει μέγεθος 2,25MB, καταλαμβάνοντας αντίστοιχο χώρο σε ένα μέσο αποθήκευσης, όπως σε ένα σκληρό δίσκο ή μια κάρτα μνήμης, ή απαιτώντας μεγάλο χρόνο προκειμένου να μεταφορτωθεί από ένα χρήστη του Διαδικτύου με αργή σύνδεση. Το μέγεθος έπρεπε να μειωθεί χωρίς ιδιαίτερη απώλεια ποιότητας. Έτσι, ήταν απαραίτητο να δημιουργηθεί κάποιο πρότυπο για την συμπίεση των εικόνων. Την δημιουργία αυτού του προτύπου ανέλαβε η ομάδα JPEG. Η ομάδα δημιουργήθηκε το 1986 και το πρότυπο το 1992. Το πρότυπο αυτό ονομάστηκε, επίσημα, **ISO 10918-1** το 1994.

Απωλεστική Συμπίεση-Ατέλειες
----------------------------

Λόγω του ότι το JPEG αφορά απωλεστική συμπίεση, εμφανίζονται ατέλειες στην εικόνα. Ανάλογα με το επίπεδο συμπίεσης που θα επιλεγεί (0 έως 100) αυξάνεται ή μειώνεται η ποιότητα της εικόνας μαζί με το μέγεθος του αρχείου. Υπάρχουν διαφόρων ειδών ατέλειες στην εικόνα JPEG. Μια ατέλεια είναι ο χωρισμός της εικόνας σε τετράγωνα 8x8 πίξελ. Το φαινόμενο αυτό ονομάζεται "macroblocking". Άλλες ατέλειες είναι η χρωματική παραμόρφωση, η παραμόρφωση των άκρων της εικόνας και η ανομοιομορφία των χρωμάτων (τα χρώματα δεν είναι συμπαγή και αναμειγνύονται στις άκρες του αντικειμένου που απεικονίζεται).

Ωστόσο, οι απώλειες αυτές δεν είναι, τις περισσότερες φορές, ορατές, εφόσον η απεικόνιση γίνεται σε οθόνη υπολογιστή. Αρχίζουν να εμφανίζονται όταν ο λόγος συμπίεσης μεγαλώσει αρκετά (περισσότερο από 60%) και η απεικόνιση γίνεται μέσω βιντεοπροβολέα σε μεγάλων διαστάσεων οθόνη. Οι εικόνες JPEG δεν είναι κατάλληλες για χρήση σε εκτυπωτικές εργασίες σε τυπογραφείο ή μεγάλων διαστάσεων σχεδιογράφους (plotters) και η χρήση τους σε αυτές τις περιπτώσεις αποφεύγεται.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **JPEG** |

Το πρότυπο JPEG (JPEG ISO/IEC 10918-1 ITU-T Recommendation T.81) στην ιστοσελίδα του w3.

|  |  |
| --- | --- |
| εικονίδιο Φωτογραφία | Πύλη Φωτογραφία |
Μπουκάλια Jägermeister
Το **Jägermeister**, δηλαδή «ο άρχοντας των κυνηγών» είναι οινοπνευματώδες λικέρ που είχε παρασκευάσει ο Κουρτ Μαστ στο Βολφενμπύτελ της Γερμανίας. Το σύμβολο πάνω στη φιάλη του Jägermeister, το ελάφι, δεν άλλαξε ποτέ από την πρώτη εμφιάλωση. Το Jägermeister βασίζεται σε μια συνταγή που αποτελεί μίξη με genever (γιουνίπερος) και βότανα, που δημιούργησε κοντά στο 1743 ο φαρμακοποιός Petrus Boonekamp. Μετά την παρασκευή του από τον Μαστ, για πρώτη φορά κυκλοφόρησε στη γερμανική αγορά το 1935 και έκτοτε έχει καθιερωθεί σε 108 χώρες, συνεχίζει όμως να παράγεται μόνο εκεί, στο ίδιο εργοστάσιο στο Βολφενμπύτελ.

Εξωτερικές συνδέσεις
--------------------

* Jägermeister Αρχειοθετήθηκε 2019-08-08 στο Wayback Machine.
**Κέρατα γαζέλας** από το Μαρόκο
**Κέρατα γαζέλας** (Qaghaq ta l’ghazel) από τη Μάλτα
Τα **κέρατα γαζέλας** (ή **αστράγαλοι γαζέλας**) είναι γλύκισμα της περιοχής του Μαγκρέμπ, της βορειοδυτικής Αφρικής. Θεωρείται μαροκινή σπεσιαλιτέ, αλλά καταναλώνεται και στην Αλγερία, στην Τυνησία και στη Μάλτα.

Το τοπικό, πιο συνηθισμένο όνομά του, στο Μαρόκο είναι "cornes de gazelle" (που στα γαλλικά σημαίνει κέρατα γαζέλας) ή *kab el ghzal* ή *Kaab El Ghazal* (που στα αραβικά σημαίνει αστράγαλος γαζέλας). Στην Αλγερία ονομάζεται *tcharak* (τσσαράκ) ή *sherek* (σσερέκ) ή *Tchereck El-Aryan* και στη Μάλτα *Qaghaq ta l’ghazel* (Καγκάκ τα λ’ γκαζέλ).

Το κύριο συστατικό του είναι η αμυγδαλόψιχα, ενώ σημαντικό ρόλο στη γεύση του παίζουν αρωματικά έλαια (π.χ. από λεμόνι), το γλυκάνισο και η κανέλα, ενώ κάποιες φορές χρησιμοποιείται και σιρόπι πορτοκαλιού.[1]

Ενώ στην περιοχή του Μαγκρέμπ τα κέρατα γαζέλας έχουν σχήμα παρόμοιο με αυτό που φαίνεται στην εικόνα (μικρά μισοφέγγαρα), στη Μάλτα υπάρχουν αντίστοιχα προϊόντα που έχουν σχήμα κουλουριού, με προεξοχές της γέμισης σε τακτικά διαστήματα που δίνουν μια πρωτότυπη εικόνα.

Παραπομπές
----------

1. ↑  *Cook Book (Σεπτέμβριος 2008)*, ανακτήθηκε από
Η **MEDLINE** (Medical Literature Analysis and Retrieval System Online, ή MEDLARS Online) είναι βιβλιογραφική βάση δεδομένων επιστημών ζωής και βιοϊατρικής πληροφορίας. Περιλαμβάνει βιβλιογραφικές πληροφορίες για άρθρα επιστημονικών περιοδικών που καλύπτουν ζητήματα ιατρικής, νοσηλευτικής, φαρμακευτικής, οδοντιατρικής, κτηνιατρικής. Η MEDLINE καλύπτει επίσης ένα μεγάλο τμήμα της βιολογικής και βιοχημικής βιολογίας και θέματα όπως η μοριακή εξέλιξη.

Βάση δεδομένων
--------------

Η βάση δεδομένων περιέχει περισσότερα από 26 εκατ. αρχεία από 5.639 επιλεγμένες δημοσιεύσεις που καλύπτουν ζητήματα βιοϊατρικής και υγείας από το 1950 έως σήμερα. Αρχικά κάλυπτε άρθρα από το 1965 και εντεύθεν, ωστόσο διευρύνθηκε και στον κύριο κατάλογο υπάρχουν διαθέσιμα άρθρα από το 1950/51. Από τις αναφορές που προστέθηκαν στην περίοδο 1995-2003 περίπου το 48% αφορά σε άρθρα που δημοσιεύτηκαν στις ΗΠΑ, περί το 88% άρθρα που δημοσιεύτηκαν στα Αγγλικά και περίπου 76% διαθέτουν αγγλικές περιλήψεις.

Την βάση δεδομένων διαχειρίζεται η Αμερικανική Εθνική Ιατρική Βιβλιοθήκη (NLM), είναι ελεύθερα διαθέσιμη στο διαδίκτυο και ερευνήσιμη μέσω του PubMed και του συστήματος Entrez. Η λειτουργία της ξεκίνησε το 1964 και ήταν η πρώτη μεγάλης κλίμακας υπηρεσία αναζήτησης διαθέσιμη στο ευρύ κοινό.

Παραπομπές σημειώσεις
---------------------

1. ↑  «Pubmed all[sb]». NLM Systems. 12 Μαΐου 2016. Ανακτήθηκε στις 12 Μαΐου 2016.
2. ↑  «Number of Titles Currently Indexed for Index Medicus® and MEDLINE® on PubMed®». NLM. 9 Ιουλίου 2013. Ανακτήθηκε στις 5 Νοεμβρίου 2013.
3. ↑  «Milestones in NLM History». Ανακτήθηκε στις 6 Σεπτεμβρίου 2009.

Εξωτερικοί σύνδεσμοι
--------------------

* MEDLINE

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NKC: ph254486

 |

 |
Αυτό το λήμμα αφορά το πρότυπο δικτύου.  Για τον τύπο αρχείων, δείτε: τύπος mime.  
Το **Multipurpose Internet Mail Extensions** (**MIME**) είναι ένα πρότυπο δικτύου για την ηλεκτρονική αλληλογραφία. Σχεδόν όλο το ηλεκτρονικό ταχυδρομείο του διαδικτύου διαβιβάζεται μέσω SMTP σε μορφή (format) ΜΙΜΕ. Το ηλεκτρονικό ταχυδρομείο διαδικτύου συνδέεται τόσο πολύ με τα πρότυπα SMTP και MIME ώστε μερικές φορές καλείται SMTP/MIME e-mail.

Εισαγωγή
--------

Το βασικό πρωτόκολλο μετάδοσης ηλεκτρονικού ταχυδρομείου Διαδικτύου, SMTP, υποστηρίζει χαρακτήρες ASCII 7-bit, οπότε μπορούν να σταλούν μόνο μηνύματα που περιέχουν κείμενο στην αγγλική γλώσσα. Το MIME καθορίζει τους μηχανισμούς για να στέλνονται και άλλα είδη πληροφοριών σε ένα ηλεκτρονικό μήνυμα, συμπεριλαμβανομένου και κείμενο σέ άλλες γλώσσες (πέρα από τα αγγλικά), χρησιμοποιώντας και άλλη κωδικοποίηση χαρακτήρων, εκτός από τον ASCII, καθώς επίσης και 8-bit δυαδικό περιεχόμενο όπως τα αρχεία που περιέχουν εικόνες, ήχους, ταινίες και προγράμματα υπολογιστών. Το MIME είναι επίσης ένα θεμελιώδες συστατικό των πρωτοκόλλων επικοινωνίας όπως το HTTP, το οποίο απαιτεί τα δεδομένα να μεταφέρονται στα πλαίσια των ηλεκτρονικών ταχυδρομείων σαν μηνύματα, ακόμη και αν τα στοιχεία δεν είναι πραγματικά ηλεκτρονικό μήνυμα. 

Κατά κανόνα η κωδικοποίηση του μηνύματος γίνεται αυτόματα στον υπολογιστή του αποστολέα και η αποκωδικοποίηση γίνεται είτε από έναν πελάτη ηλεκτρονικού ταχυδρομείου (mail client) όπως το Outlook ή ο Thunderbird, ή από έναν διακομιστή ηλεκτρονικού ταχυδρομείου (mail server), μόλις παραληφθεί το μήνυμα.

Δείτε επίσης
------------

* Ηλεκτρονικό ταχυδρομείο
* Unicode

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **MIME**  |
Το **Καχούλ** είναι πόλη και δήμος στη νότια Μολδαβία. Η πόλη είναι το διοικητικό κέντρο της επαρχίας Καχούλ. Στην απογραφή του 2014, η πόλη έχει πληθυσμό 30.018 κατοίκων.

Ετυμολογία και ονόματα
----------------------

Πιστεύεται ότι το Καχούλ πρωτοκατοικήθηκε πολλούς αιώνες πριν, παρόλο που είχε πολλά διαφορετικά ονόματα εκείνα τα χρόνια - όπως το Σέια καταγράφηκε το 1502 και το όνομα Φρουμοάσα που καταγράφηκε το 1716. Το σύγχρονο όνομα δόθηκε στον οικισμό μετά τη μάχη του Καγκούλ, η οποία έλαβε χώρα κοντά στη περιοχή της σύγχρονης πόλης.

Ιστορία
-------

Η τοποθεσία της πόλης την είχε καταστήσει συχνό θέατρο μαχών για πολλούς στρατούς. Η κατοχή της πόλης εναλασσόταν μεταξύ διάφορων χωρών όπως το Πριγκιπάτο της Μολδαβίας, η Ρωσική Αυτοκρατορία, η Οθωμανική Αυτοκρατορία και αργότερα η Σοβιετική Ένωση. 

Η πόλη ήταν μέρος των εξής χωρών:

* Μολδαβία (πριν από το 1812)
* Ρωσική Αυτοκρατορία ! Ρωσική Αυτοκρατορία (1812-1856)
* Μολδαβία/Ρουμανικά Πριγκιπάτα (1856-1878),
* Ρωσική Αυτοκρατορία ! Ρωσική Αυτοκρατορία(1878-1918)
* Βασίλειο της Ρουμανίας (1918-1940 και 1941-1944)
* Σοβιετική Ένωση ! Σοβιετική Ένωση (1940-1941 και 1944-1991)

Ως συνιστώσα δημοκρατία της ΕΣΣΔ:

* + Σοβιετική Σοσιαλιστική Δημοκρατία της Μολδαβίας
* Μολδαβία ! Μολδαβία (1991 μέχρι σήμερα).

Εκτός από τις μάχες που έχουν λάβει χώρα πάνω του, το Καχούλ είναι επίσης γνωστό για τα ιαματικά λουτρά και τη λαϊκή μουσική.

Παραπομπές
----------

1. ↑  LEGE Nr. 248 din 03.11.2016 pentru modificarea și completarea Legii nr. 764-XV din 27 decembrie 2001 privind organizarea administrativ-teritorială a Republicii Moldova (Ρουμανικά)
Ο Ρίνγκο Τέλλερ, δημιούργημα της Lina Buffolente
**Il piccolo Ranger** (ή *Ρίνγκο*) είναι χαρακτήρας γουέστερν κόμικς ιταλικής προέλευσης, δημιούργημα του σεναριογράφου Andrea Lavezzolo και του καρτουνίστα Francesco Gamba. 

Το πρώτο τεύχος του περιοδικού κυκλοφόρησε στις 15 Ιουνίου του 1958 και δώδεκα χρόνια αργότερα ο Ρίνγκο έφθασε στην Ελλάδα μέσω της ελληνικής έκδοσης του *Μπλεκ*, όπου και δημοσιεύθηκε ως περιεχόμενη σειρά από το 1970 έως και το 1978.

Πολλοί υποστηρίζουν ότι αποτελεί μια απομίμηση του Κάπτεν Μίκι των EsseGesse, ωστόσο γνώρισε ιδιαίτερη επιτυχία, με αποτέλεσμα την ανατύπωσή του, μέσω του περιοδικού *Μικρός Ιππότης* τη δεκαετία του '80. Η σειρά εμφανίσθηκε επίσης και στο περιοδικό Αγόρι, με σχέδιο της Lina Buffolente.

Εκτός του βασικού ήρωα Ringo Teller, άλλοι χαρακτήρες της σειράς είναι η αρραβωνιαστικιά του Claretta, ο Frankie Bellevan, η Annie Quattropistole (μια φιγούρα-καρικατούρα της Kalamity Jane), ο λοχίας O’ Hara, ο Brandy Jim, o Ibram Bamboula κ.α.

Πηγές
-----

* «Ο Μπλεκ και οι άλλοι, οι χάρτινοι ήρωες του Στέλιου Ανεμοδουρά» (Νίκος Δημ. Νικολαΐδης, Γιώργος Πολ. Παπαδάκης, έκδοση «Περιοδικός Τύπος», 2007)
Το Καφέ Ντομ, Παρίσι 2011
Καφέ Ντομ: Εσωτερικό του καφέ, 2011
Το **Καφέ Ντομ** (*Cafe Le Dome*) είναι ένα από τα πιο ιστορικά και παραδοσιακά καφενεία και μπρασερί στο Παρίσι και από τα πιο γνωστά σημεία συνάντησης συγγραφέων και καλλιτεχνών. Βρίσκεται στο Μπουλβάρ του Μονπαρνάς (108, Blvd du Montparnasse) στην Αριστερή Όχθη (Rive Gauche) του Σηκουάνα, πολύ κοντά και σε άλλα «φιλολογικά» καφέ της γαλλικής πρωτεύουσας (Μετρό: Vavin).

Το Καφέ Ντομ ιδρύθηκε το 1897, ως ένα απλό καφενείο που συγκέντρωνε Γάλλους εργάτες και φτωχούς καλλιτέχνες, το οποίο εξελίχτηκε όμως κατά τη διάρκεια του Μεσοπολέμου σε ένα από τα πιο διάσημα καφέ της γαλλικής πρωτεύουσας. 

Στις αρχές του 20ου αιώνα, το Καφέ Ντομ και τα άλλα καφέ στο βουλεβάρτο του Μονπαρνάς αποτελούσαν σημείο συνάντησης καλλιτεχνών, συγγραφέων και διανοούμενων. Προσήλκυε ακόμη εμιγκρέδες, που ανάμεσά τους ήταν ο Μαρκ Σαγκάλ (Marc Chagall) από τη Ρωσία, ο Χαΐμ Σουτίν (Chaim Soutine) από τη Λιθουανία και ο Αμεντέο Μοντιλιάνι από την Ιταλία. Σ’ αυτούς προστέθηκαν και πολιτικοί πρόσφυγες, όπως οι Ρώσοι επαναστάτες Λένιν και Λέων Τρότσκι, οι οποίοι ζούσαν εξόριστοι στο Παρίσι.

Ανάμεσα στους καλλιτέχνες που έπιναν κατά καιρούς τον καφέ ή το κρασί τους στο Καφέ Ντομ ήταν ο Πικάσο, ο οποίος είχε μετακομίσει από το λόφο της Μονμάρτρης στα φτηνότερα στούντιο στην περιοχή του Μονπαρνάς, ο Μπρακ, ο Ντεραίν, ο ιαπωνικής καταγωγής ζωγράφος Λεονάρ Φουζιτά, ο πολωνικής καταγωγής ζωγράφος Μόιζ Κίσλινγκ και ο ρωσικής καταγωγής γλύπτης Οσίπ Ζάντκιν. Άλλοι διάσημοι θαμώνες ήταν οι ζωγράφοι Πωλ Γκωγκέν, Μαξ Ερνστ και Βασίλι Καντίνσκι, καθώς και οι Αμερικανοί ποιητές Έζρα Πάουντ και Έβα Κότσεβερ και ο Λιβανέζος ποιητής Χαλίλ Γκιμπράν. 

Μετά το 1920, το Καφέ Ντομ ήταν ο πλέον προσφιλής χώρος συνάντησης ζωγράφων και γλυπτών, αλλά και εκπατρισμένων Αμερικανών συγγραφέων. Στη διάρκεια της δεκαετίας του 1930, φιλοξένησε το νεαρό τότε Ιρλανδό συγγραφέα Σάμουελ Μπέκετ και τους Αμερικανούς μυθιστοριογράφους Έρνεστ Χέμινγουεϊ και Χένρυ Μίλερ. 

To 1940, ο υπαρξιστής φιλόσοφος Ζαν-Πωλ Σαρτρ και η σύντροφός του Σιμόν ντε Μποβουάρ παραπονιόνταν ότι στο Καφέ Ντομ σύχναζαν οι Γερμανοί κατακτητές κι αποφάσισαν να μετακομίσουν στα καφέ Ντε Μαγκό του βουλεβάρτου Σαιν – Ζερμαίν, όπου συγκεντρώνονταν οι Γάλλοι καλλιτέχνες. 

Στη δεκαετία του 1960, το Καφέ Ντομ, όπως και τα άλλα «φιλολογικά» καφέ του Μονπαρνάς «Λα Κουπόλ» και «Λε Σελέκτ», αναβίωσαν και πάλι, προσελκύοντας ξανά την ελίτ της γαλλικής διανόησης και τους ανθρώπους των γραμμάτων και των τεχνών.

Πηγές
-----

* Noel Riley Fitch: "The Grand Literary Cafes of Europe", pp. 36 – 38 Café du Dome, New Holland Publishers (UK) Ltd, London, 2006.

Εξωτερικοί σύνδεσμοι
--------------------

* Πολυμέσα σχετικά με το θέμα  Le Dôme στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130350491
* LCCN: n96033257

 |

 |
To **Joint Theater Level Simulation (JTLS)** αποτελεί ένα εργαλείο/σύστημα προσομοίωσης, διακλαδικού επιπέδου, το οποίο χρησιμοποιείται από τις αμερικανικές ένοπλες δυνάμεις και άλλες χώρες.  Προσομοιώνει το περιβάλλον για χερσαίες, ναυτικές και αεροπορικές επιχειρήσεις, με υποστήριξη διοικητικής μέριμνας, ειδικών επιχειρήσεων και πληροφοριών, με σκοπό την ανάπτυξη και αξιολόγηση επιχειρησιακών σχεδίων, ενώ συχνά χρησιμοποιείται και για την εξάσκηση των επιτελείων και των κέντρων λήψης απόφασης.

Η ανάπτυξη του JTLS άρχισε το 1983, με χρηματοδότηση από τα United States Readiness Command, U.S. Army Concepts Analysis Agency και U.S. Army War College. Η προσομοίωση αρχικά αφορούσε μόνο στην ανάπτυξη και ανάλυση διακλαδικής επιχειρησιακής σχεδίασης, ενώ στη συνέχεια χρησιμοποιήθηκε και για την εξάσκηση επιτελείων και δοκιμές σχεδίων. Σήμερα, αποτελεί αποδεκτό παγκόσμιο πρότυπο μοντελοποίησης επιχειρησιακού επιπέδου.

Το αμερικανικό υπουργείο εξωτερικών ελέγχει τη διανομή του JTLS software και μέχρι σήμερα έχει δοθεί άδεια χρήσης στις ακόλουθες χώρες:

* Αλβανία
* Αυστραλία
* Αυστρία
* Βέλγιο
* Βοσνία-Ερζεγοβίνη
* Βουλγαρία
* Γαλλία
* Γερμανία
* Ελλάδα
* Εσθονία
* Δανία
* Ηνωμένα Αραβικά Εμιράτα
* Ηνωμένο Βασίλειο
* Ιαπωνία
* Ιορδανία
* Ιρλανδία
* Ισπανία
* Ισραήλ
* Ιταλία
* Κροατία
* Λεττονία
* Λιβύη
* Λιθουανία
* Λουξεμβούργο
* Μαλαισία
* Μεξικό
* Μολδαβία
* Νότια Κορέα
* Ολλανδία
* Ουγγαρία
* Πακιστάν
* Πολωνία
* Πορτογαλία
* Πρώην Γιουγκοσλαβική Δημοκρατία της Μακεδονίας
* Ρουμανία
* Σαουδική Αραβία
* Σιγκαπούρη
* Σλοβακία
* Σλοβενία
* Σουηδία
* Ταϊβάν
* Ταϊλάνδη
* Τουρκία
* Τσεχία
* Τυνησία
* Φινλανδία
* Φιλιππίνες

Παραπομπές
----------

1. ↑   *JTLS Executive Overview*. Αρχειοθετήθηκε από το πρωτότυπο στις 2012-03-26.. Ανακτήθηκε στις 2012-01-13.

Εξωτερικοί δεσμοί
-----------------

* ROLANDS & ASSOCIATES Corporation.
* USJFCOM Joint Theater Level Simulation (JTLS).
* Defense Technical Information Center (DTIC). www.dtic.mil/dtic
* NATO-NC3A. www.nc3a.nato.int/pages/home
* NATO-JWC. www.nato.jwc.int
* NATO JTFC.
* Modeling and Simulation Information Analysis Center (MSIAC). www.od-msiac.org
* ΓΕΕΘΑ/ΚΕΠΕΑ
Οι Delfonics στο druid hill park της Βαλτιμόρης, 1995
**The Delfonics** είναι αμερικανικό R&B / soul φωνητικό συγκρότημα από τη Φιλαδέλφεια, Πενσυλβάνια, Ηνωμένες Πολιτείες. Οι Delfonics ήταν πιο δημοφιλείς στα τέλη της δεκαετίας του 1960 και στις αρχές της δεκαετίας του 1970. Οι πιο αξιοσημείωτες επιτυχίες τους περιλαμβάνουν τα "La-La (Means I Love You) ", "Didn't I (Blow Your Mind This Time) ", "Break Your Promise", "I'm Sorry "και "Ready or Not Here Έρχομαι (Δεν μπορώ να κρυφτώ από την αγάπη) ».  Τα επιτυχημένα τραγούδια τους γράφτηκαν/συντέθηκαν και παρήχθησαν κατά κύριο λόγο από τον βασικό τραγουδιστή και ιδρυτικό μέλος William "Poogie" Hart και τα μουσικά όργανα διασκευάστηκαν/διευθύνθηκαν από τον τραγουδοποιό και παραγωγό Thom Bell .

Αρχικά μέλη
-----------

Η αρχική ονομασία του συγκροτήματος ήταν Four Gents. Τα πρώτα μέλη ήταν οι:

* Γουίλιαμ Πόυτζι Χαρτ (17 Ιανουαρίου 1945 - 14 Ιουλίου 2022).
* Γουίλμπερτ Χαρτ (19 Οκτωβρίου 1947-)
* Ράντι Κέιν (2 Μαΐου 1945- 9 Απριλίου 2009)

Παραπομπές
----------

1. ↑  «Soul Chart The Delfonics». *Billboard.com*. Ανακτήθηκε στις 7 Ιουλίου 2020.
2. ↑  "Delfonics lead singer William "Poogie" Hart dies at age 77", *Soultracks.com*, 15 Ιουλίου 2022. Retrieved 15 Ιουλίου 2022
3. ↑  Gross, Dan (2009-04-11). «Delfonics singer Randy Cain Dies at 63». Philadelphia Daily News, σελ. 1. Αρχειοθετήθηκε από το πρωτότυπο στις 2009-04-15.. Ανακτήθηκε στις 2009-04-11.
4. ↑  Doc Rock. «The Dead Rock Stars Club 2009 January to June». Thedeadrockstarsclub.com. Ανακτήθηκε στις 13 Νοεμβρίου 2012.
Οι **Man with a Mission**, στυλιζαρισμένο ως **MAN WITH A MISSION** ή μερικές φορές ως **MWAM** είναι ιαπωνικό ροκ μουσικό συγκρότημα το οποίο δημιουργήθηκε στη Σιμπούγια του Τόκιο στην Ιαπωνία το 2010. Το συγκρότημα επί του παρόντος αποτελείται από πέντε μέλη συγκροτήματος, με τα καλλιτεχνικά ονόματα Tokyo Tanaka (φωνητικά, αρχηγός), Jean-Ken Johnny (κιθάρα, φωνητικά, ραπ), Kamikaze Boy (μπάσο, υποστηρικτικά φωνητικά), DJ Santa Monica (DJ, δειγματοληψία) και Spear Rib (κρουστά).

Το μουσικό στυλ των MWAM έχει περιγραφεί ως χαρντ ροκ και ντανς ποπ. Το χαρακτηριστικό τους γνώρισμα είναι ότι όλα τα μέλη φορούν διαφορετικά σχεδιασμένες μάσκες λύκων κατά τη διάρκεια των συναυλιών τους και των μουσικών τους βίντεο. Πολλά από τα singles τους έχουν χρησιμοποιηθεί ως θεματικά τραγούδια ποικίλων άνιμε, ταινιών ζωντανής δράσης και βιντεοπαιχνιδιών.

Παραπομπές
----------

1. ↑  Staff writer (June 1, 2011). «MAN WITH A MISSION：Gt & Vo. Jean-Ken Johnny interview» (στα Ιαπωνικά). *Eggman Magazine*. Αρχειοθετήθηκε από το πρωτότυπο στις 2014-12-08.. Ανακτήθηκε στις October 2, 2011.
2. ↑  «MAN WITH A MISSION の記事まとめ» [Man with a Mission Overview]. *Rockin'On Japan* (στα Ιαπωνικά). Ανακτήθηκε στις 29 Οκτωβρίου 2018.
3. ↑  «Japan's MAN WITH A MISSION rocks U.K. crowds at Reading and Leeds Festivals». *Billboard*. 29 Αυγούστου 2018. Ανακτήθηκε στις 29 Οκτωβρίου 2018.
4. ↑  Staff writer (March 30, 2011). «"謎のオオカミバンド"MAN WITH A MISSIONが「臭う肉」枚限定シングル。» (στα Ιαπωνικά). *Narinari*.. Ανακτήθηκε στις October 2, 2011.
Το εγχείρημα «CORE» δημιουργήθηκε από καλλιτέχνες χαμηλού και μεσαίου εισοδήματος, οι οποίοι ζουν και εργάζονται στο Βανκούβερ του Καναδά.

Πιο συγκεκριμένα, το 1995, η εταιρία Al Gore Development Corporation ζήτησε από το Δήμο του Βανκούβερ την αλλαγή χρήσης μιας έκτασης που είχε αγοραστεί σε μια βιομηχανική περιοχή μέσα στην πόλη. Η εταιρία ήθελε να κατασκευάσει ένα κτίριο με μεικτή χρήση, ώστε να διαθέτει και διαμερίσματα-κατοικίες. Θα παραχωρούσε 30 διαμερίσματα σε 2 ορόφους του κτιρίου στο Δήμο ώστε να χρησιμοποιηθούν ως κατοικίες – στούντιο καλλιτεχνών.

Ο Δήμος θεωρώντας ότι αυτό θα αναβαθμίσει τις τιμές των ακινήτων όλης της περιοχής δέχθηκε την πρόταση. Στη συνέχεια, βοήθησε στη δημιουργία του Συνεταιρισμού, ο οποίος θα διαχειριζόταν τα διαμερίσματα αυτά και θα ήταν υπεύθυνος για τη λειτουργία τους. Για το λόγο αυτό δημιουργήθηκε το 1998 το **The Core Artists Live/Work Co-operative**.

Πρόκειται λοιπόν, για μια μονάδα που περιλαμβάνει 2 ορόφους με συνολικά 30 διαμερίσματα στο κτίριο the Edge, το οποίο βρίσκεται στη διασταύρωση των οδών Alexander και Gore στην ανατολική πλευρά της πόλης. Τα διαμερίσματα είναι 37-46 τμ. και διαθέτουν κουζίνα, μπάνιο και τσιμεντένιο πάτωμα. Τα περισσότερα έχουν μπαλκόνι. Οι ένοικοι έχουν επίσης πρόσβαση σε κοινόχρηστους χώρους που χρησιμοποιούνται ως καλλιτεχνικά εργαστήρια. Υπάρχουν εργαστήρια για αγγειοπλαστική, μέταλλο, ξύλο, μουσική, φωτογραφία κ.α. Υπάρχει επίσης αίθουσα συνεδριάσεων η οποία μπορεί να χρησιμοποιηθεί και ως αίθουσα χορού.

Το εγχείρημα διοικείται από τα μέλη του Συνεταιρισμού. Η συμμετοχή στις δραστηριότητες της κοινότητας κρίνεται απαραίτητη για την εύρυθμη λειτουργία του Συνεταιρισμού. Τα μέλη μπορούν να διαλέξουν ανάμεσα σε μια πληθώρα Επιτροπών που έχουν δημιουργηθει προκειμένου να λαμβάνουν αποφάσεις για όλα τα θέματα, ώστε να συμμετέχουν ενεργά. Κάθε μέλος έχει μια ψήφο στη διαδικασία λήψης αποφάσεων που καθορίζουν τον τρόπο λειτουργίας του Συνεταιρισμού.

Υπάρχει μια επιτροπή για την επιλογή νέων μελών-κατοίκων. Αυτό γίνεται σύμφωνα με συγκεκριμένα κριτήρια, όπως το εισόδημα, η αναγνώριση από τον καλλιτεχνικό κόσμο, το έργο κάθε καλλιτέχνη, η εκπαίδευσή του καθώς και το αν είναι κάτοικος της περιοχής.

Παραπομπές
----------

1. ↑  «Lease Terms for Core Artists Live/Work Co-op-275 Alexander». *council.vancouver.ca*. Ανακτήθηκε στις 8 Μαΐου 2021.
2. 1 2  «About Core». *corecoop* (στα Αγγλικά). Ανακτήθηκε στις 8 Μαΐου 2021.
Μνημείο για τον εορτασμό της 20ης επετείου του Douzelage στις 3 Σεπτεμβρίου 2011 στο Μαρσάσκαλα στη Μάλτα.
Το **Douzelage** είναι σύνδεσμος αδελφοποίησης πόλεων με μία πόλη από κάθε κράτος μέλος της Ευρωπαϊκής Ένωσης.

Το όνομα είναι σύνθετη λέξη από τις γαλλικές λέξεις "douze", μτφρ. δώδεκα και "jumelage", μτφρ. αδελφοποίηση και προέρχεται από τα δώδεκα ιδρυτικά μέλη, ένα για κάθε κράτος μέλος της Ευρωπαϊκή Ένωση το 1991 όταν ο Χάρτης Douzelage υπογράφηκε στο Γκρανβίλ στη Γαλλία.

Παρόλο που τα μέλη της ΕΕ και του συνδέσμου έχουν αυξηθεί, το όνομα Douzelage έχει παραμείνει αμετάβλητο.

Στόχοι και οργάνωση
-------------------

Οι στόχοι του Douzelage είναι να προαγάγει και να ενισχύσει το πνεύμα της Ευρώπης και να δημιουργήσει μεταξύ άλλων εκπαιδευτικές, οικονομικές, τουριστικές, αθλητικές και πολιτιστικές συνδέσεις μεταξύ των πόλεων για το αμοιβαίο όφελος των κατοίκων τους.

Το Douzelage προεδρεύεται από έναν πρόεδρο και δύο αντιπροέδρους, που εκλέγονται για μια περίοδο τριών ετών.
Η επίσημη γλώσσα είναι τα αγγλικά, εν μέρει επίσης τα γαλλικά.

Το κίνημα Douzelage έλαβε Ευρωπαϊκή αναγνώριση το 1993, όταν τιμήθηκε από την Ευρωπαϊκή Επιτροπή με τα "Χρυσά Αστέρια Αδελφοποίησης".

Μέλη
----

Τα αρχικά 12 ιδρυτικά μέλη ήταν τα εξής:

* **Αλτέα,** Ισπανία
* **Μπαντ Κέτστινγκ**, Γερμανία
* **Μπελάζιο**, Ιταλία
* **Μπουντόραν**, Δημοκρατία της Ιρλανδίας
* **Γκρανβίλ**, Γαλλία
* **Χόλστεμπρο**, Δανία
* **Χοουφαλίζε**, Βέλγιο
* **Μέερσεν**, Ολλανδία
* **Νιντεράνφεν**, Λουξεμβούργο
* **Πρέβεζα**, Ελλάδα
* **Σεσίμπρα**, Πορτογαλία
* **Σέρμπορν**, Αγγλία, Ηνωμένο Βασίλειο

Πόλεις που εντάχθηκαν αργότερα:

* **Καρκίλα**, Φινλανδία (1997-2016)
* **Οξέλεσουντ**, Σουηδία (1998)
* **Γιούντενμπουργκ**, Αυστρία (1999)

Σε ένα πρώτο βήμα για περαιτέρω επέκταση, πέντε νέες πόλεις προσχώρησαν στο Douzelage σε αρμονία με την Ευρωπαϊκή διαδικασία διεύρυνσης:

* **Τσόινα**, Πολωνία (2004)
* **Κόσεγκ**, Ουγγαρία (2004)
* **Σίγκουλντα**, Λετονία (2004)
* **Σούσιτσε**, Τσεχία (2004)
* **Τιούρι**, Εσθονία (2004)

Από το 2007, οκτώ ακόμη πόλεις έχουν προσχωρήσει στην οργάνωση:

* **Ζβόλεν**, Σλοβακία (2007)
* **Πριέναϊ**, Λιθουανία (2008)
* **Μαρσάσκαλα**, Μάλτα (2009)
* **Σιρέτ**, Ρουμανία (2010)
* **Αγρός**, Κύπρος (2011)
* **Σκόφια Λόκα**, Σλοβενία (2011)
* **Τριάβνα**, Βουλγαρία (2011)
* **Ρόβινι**, Κροατία (2016)

Το 2016 η Φινλανδία άλλαξε το μέλος της:

* **Ασικάλα**, Φινλανδία (2016)

Παραπομπές
----------

1. ↑  «Douzelage.eu: Home». www.douzelage.eu. Ανακτήθηκε στις 21 Οκτωβρίου 2009.

Εξωτερικοί σύνδεσμοι
--------------------

* Αρχική σελίδα του Douzelage
**Draconarius** ήταν το όνομα μιας βαθμίδας του στρατού της Αρχαίας Ρώμης. Για την ακρίβεια ανήκε στην ομάδα των ατόμων που μετέφεραν στη μάχη τα εμβλήματα του ρωμαϊκού στρατού. Το όνομά του προέρχεται από τη λέξη *«draco»*, το όνομα του εμβλήματος του ιππικού το οποίο και κρατούσε. Η προέλευσή του ανάγεται στους Σαρμάτες, ενώ υιοθετήθηκε από το ρωμαϊκό στρατό όταν χρησιμοποιήθηκαν Σαρμάτες και Δάκες ως βοηθητικοί στις αρχές του 2ου αιώνα.

Το έμβλημα αυτό ήταν ένας μπρούτζινος δράκος με ανοιχτό στόμα, ο οποίος είχε υφασμάτινο φιδίσιο σώμα. Το στόμα διαπερνούσε ο αέρας κάνοντας το υφασμάτινο σώμα να κυματίζει, όπως περίπου ένας σύγχρονος ανεμοδείκτης. Πιστεύεται πως ο λαιμός του δράκου μπορούσε να παράγει ένα σφύριγμα, δημιουργώντας τρομαχτικό ήχο κατά τον καλπασμό.
***Nordland I*** είναι ο τίτλος του ενδέκατου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε το Νοέμβριο του 2002 μέσω της δισκογραφικής εταιρείας "Black Mark Records". Η ηχογράφηση του πραγματοποιήθηκε στα "Mimo Sound" της Στοκχόλμης από τον Ιούλιο μέχρι τον Σεπτέμβριο του 2002.

Το άλμπουμ αυτό αποτελεί το πρώτο μέρος μιας ανολοκλήρωτης τετραλογίας, αφού ο Quorthon πέθανε το 2004 έχοντας ηχογραφήσει μόνο τα "*Nordland I*" και "*Nordland II*". Σηματοδότησε την επιστροφή των Bathory στον επικό ήχο του Viking Metal, μετά τον πειραματισμό του Quorthon με το thrash metal. Το εξώφυλλο του δίσκου είναι δημιουργία του Κρίστιαν Βόχλιν.

Ο δίσκος έλαβε θετικές κριτικές, με το "Allmusic" να του δίνει τρία αστέρια με άριστα τα πέντε, το "The Metal Observer" 9 / 10, το "Metal Storm" 8,5 / 10 και το "Ultimate Guitar" 7,8 / 10.

Τραγούδια του δίσκου
--------------------

**1. Prelude** *(Quorthon)* - 2:35  

**2. Nordland** *(Quorthon)* - 9:21  

**3. Vinterblot** *(Quorthon)* - 5:17  

**4. Dragon's Breath** *(Quorthon)* - 6:45  

**5. Ring of Gold** *(Quorthon)* - 5:35  

**6. Foreverdark Woods** *(Quorthon)* - 8:06  

**7. Broken Sword** *(Quorthon)* - 5:35  

**8. Great Hall Awaits a Fallen Brother** *(Quorthon)* - 8:17  

**9. Mother Earth Father Thunder** *(Quorthon)* - 5:38  

**10. Heimfard** *(Quorthon)* - 2:12

Τα μέλη των Bathory
-------------------

Το "*Nordland I*" ηχογραφήθηκε αποκλειστικά από τον Quorthon, ο οποίος έπαιξε μπάσο, κιθάρα, τύμπανα, κρουστά, συνθεσάιζερ και τραγούδησε όλα τα κομμάτια του άλμπουμ.

Παραπομπές
----------

1. ↑  THE METAL OBSERVER - Review - BATHORY - Nordland I
2. ↑  Bathory - Nordland I review - Metal Storm
3. ↑  «Nordland II Review | Bathory | Compact Discs | Reviews». Αρχειοθετήθηκε από το πρωτότυπο στις 2 Ιουλίου 2021. Ανακτήθηκε στις 12 Οκτωβρίου 2014.

Πηγές
-----

* Nordland I - Bathory | Songs, Reviews, Credits, Awards | AllMusic
* Bathory - History archive - Bathory
* Bathory - Nordland I - Reviews - Encyclopaedia Metallum: The Metal Archives

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Bathory |
| --- |
|  |
| 
* **Quorthon**

* The Animal
* Freddan/Hanoi
* Ribban
* Adde
* Kothaar
* Vans McBurger
* Stefan Larsson
* Paul Pålle Lundburg
* Vvornth
 |
|  |
| Ηχογραφήσεις σε στούντιο | 
* *Bathory* (1984)
* *The Return* (1985)
* *Under the Sign of the Black Mark* (1987)
* *Blood Fire Death* (1988)
* *Hammerheart* (1990)
* *Twilight of the Gods* (1991)
* *Requiem* (1994)
* *Octagon* (1995)
* *Blood on Ice* (1996)
* *Destroyer of Worlds* (2001)
* *Nordland I* (2002)
* *Nordland II* (2003)
 |
|  |
| Συλλογές | 
* *Touch of Death* (1992)
* *Jubileum Volume I* (1992)
* *Jubileum Volume II* (1993)
* *Jubileum Volume III* (1998)
* *Katalog* (2003)
* *In Memory of Quorthon* (2006)
 |

 |
Το **Norsk Toppfotball** (NTF) είναι οργανισμός που αποτελείται από τις ποδοσφαιρικές ομάδες που μετέχουν στην Έλιτεσεριεν (Eliteserien) και την 1. Ντίβισιον (1. divisjon). Το NTF ιδρύθηκε το 1972 με την επωνυμία «Serieforeningen av 1972» (SF-72), αλλά μετονομάσηκε το Νοέμβριο του 2001. Ο στόχος του NTF είναι «να είναι ηγέτης στην ανάπτυξη του επιπέδου των νορβηγικών ποδοσφαιρικών συλλόγων και του αθλητισμού, οικονομικά, εμπορικά και διοικητικά».

Το NTF συμμετείχε το 2005 σε σημαντικές συζητήσεις με τη Νορβηγική Ποδοσφαιρική Ομοσπονδία (NFF) για το ποιος πραγματικά κατέχει τα τηλεοπτικά δικαιώματα των πρωταθλημάτων.

Παραπομπές
----------

1. ↑  mossfk.no Αρχειοθετήθηκε 2015-10-24 at Archive.is Serieforeningen søker markedssjef - Moss Fotballklubb
2. ↑  20 år i toppfotballens tjeneste[*νεκρός σύνδεσμος*]
3. ↑  vg.no Rune Hauge på vei tilbake i forhandlingene om TV-fotballen

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2882149368834685980003

 |

 |